በአማራ ክልል 248 ሺህ ሄክታር መሬት በመስኖ መልማቱ ተገለጸ
ሞገስ ተስፋአዲስ አበባ፡- በአማራ ክልል በመስኖ ሊለማ ከሚችለው ሁለት ሚሊዮን ሄክታር ውስጥ 248 ሺህ ሄክታር መሬት መልማቱን የክልሉ ግብርና ቢሮ አስታወቀ።በቢሮ የአትክልት እና ፍራፍሬ መስኖ አጠቃቀም ዳይሬክተር አቶ ይበልጣል ወንድምነው በተለይ ለአዲስ ዘመን ጋዜጣ እንደገለጹት፤ በክልሉ ሁለት ሚሊዮን ሄክታር መሬት በመስኖ መልማት ቢችልም አሁን ላይ እየለማ ያለው 248 ሺህ ሄክታር ብቻ ነው። ይህም መልማት ከሚችለው አንፃር ሲታይ በጣም አነስተኛ ነው። የመስኖ ልማት በሚፈለገው ደረጃ ለማልማት የመስኖ መሰረተ ልማት መገንባት ወሳኝ እንደሆነ ያመለከቱት ኃላፊው፤ በክልሉ የመስኖ መሰረተ ልማት በሚፈለገው መልኩ ባለመልማቱ በመስኖ ሊለማ የሚችለውን መሬት ማልማት እንዳልተቻለ ጠቁመዋል። በክልሉ ያለውን በመስኖ ሊለማ የሚችል መሬት ለማልማት መሰረተ ልማቶችን ማስፋፋት እንደሚያስፈልግ ያስታወቁት ኃላፊው፤ ይህን ለማድረግ የአቅም ውስንነቶች መኖራቸውን ገልፀዋል።ችግሩን ለመቅረፍ በየዓመቱ እቅድ ቢያዝም ሥራው ትልቅ ሀብት የሚጠይቅ በመሆኑ ተግባራዊ መሆን አለመቻሉን ጠቁመዋል። እንደ ርብ እና መገጭ ያሉ የመስኖ ግድቦች ግንባታቸው ባለመጠናቀቁ ወደሥራ መግባት አለመቻላቸውንም አመልክተዋል። አርሶ አደሮች ከወራጅ
ወንዞች ጠልፈው ማልማት
እንዲችሉ የውሃ መሳቢያ
ፓንፖች እንዲቀርቡላቸው ሰፊ
ጥያቄዎች ቢኖሩም፣ የውሃ
መሳቢያ ፓምፕ አቅርቦት
እንደ ሀገርም ሆነ
እንደ ክልል ውስን
መሆኑን ተናግረዋል። በዚህም
የሚጠበቀውን ያህል መሬት
በመስኖ እንዳይለማ
ማነቆ መሆኑን አስረድተዋል።
በከልሉ በዓመት ከአንድ ሺ እስከ ሁለት ሺ የውሃ ፓንፖች ለማቅረብ ቢሞከርም ፍላጎቱ ከሚቀርበው በላይ በመሆኑ የሚፈለገውን ልማት ማሳካት እንዳልተቻለም ገልጸዋል። በተያዘው የበጀት ዓመት 248 ሺ ሄክታር በመስኖ እንዲለማ መደረጉን የጠቆሙት ኃላፊው፤ በመጀመሪያው ዙር በመስኖ ልማት ከ60 እስከ 70 በመቶ የሚሆነው መሬት በሰብል መሸፈኑን አመልክተዋል። በክልሉ በአሁንኑ ወቅት
ስንዴ፣ በቆሎ፣ የጥራጥሬ
እህል፣ አትክልት እና
ፍራፍሬ እንዲሁም የአገዳ
ሰብሎች በመስኖ እየለሙ
መሆኑን አስታውቀዋል። አርሶ
አደሮች በሚያለሙት መስኖ
ውጤታማ እንዲሆኑ ክልሉ
የተሻለ ምርጥ ዘር
ከማቅረብ ባሻገር ውጤታማ
እንዲሆኑ በግብርና ባለሙያዎች
የታገዙ ስልጠናዎች በሠርቶ
ማሳያ ማእከላት እየተሠጡ
መሆኑን አመልክተዋል።አዲስ ዘመን ታህሳስ 27/2013